PF จ่อขายหุ้นกู้อีก2 ชุดวงเงิน 2.5พันล้าน
พร็อพเพอร์ตี้เพอร์เฟค จ่อขายหุ้นกู้อีก2 ชุดวงเงิน 2.5พันล้าน
3 พ.ย. 2553

พร็อพเพอร์ตี้เพอร์เฟค จ่อขายหุ้นกู้อีก2 ชุดวงเงิน 2.5พันล้าน 
บริษัท ทริสเรทติ้งประกาศผลอันดับเครดิตหุ้นกู้ชุดใหม่ของ บริษัท พร็อพเพอร์ตี้เพอร์เฟค  (PF) ซึ่งได้แก่หุ้นกู้มีประกันในวงเงินไม่เกิน 1,000 ล้านบาทที่ระดับ “BBB-” และหุ้นกู้ไม่มีประกันในวงเงินไม่เกิน 1,500 ล้านบาทที่ระดับ “BB+” ในขณะเดียวกัน ทริสเรทติ้ง ประกาศคงผลอันดับเครดิตองค์กรของ PF  ที่ระดับ “BBB-” 
พร้อมทั้งคงอันดับเครดิตหุ้นกู้มีประกันPF112A และ PF128A    ประกันบางส่วน PF132A ของบริษัทที่ระดับ “BBB” และคงอันดับเครดิตหุ้นกู้มีประกัน PF123A ที่ระดับ “BBB-” โดยแนวโน้มอันดับเครดิตยังคง “Stable” หรือ “คงที่”
ทั้งนี้การพิจารณาอันดับเครดิตหุ้นกู้มีประกันชุดใหม่ยังคำนึงถึงมูลค่าที่ดินจำนวน 329 ไร่ในเขตอำเภอปากเกร็ด จังหวัดนนทบุรีซึ่งบริษัทใช้เป็นหลักประกันด้วย โดยมูลค่าหลักประกันต่อมูลค่าหุ้นกู้อยู่ที่ 1.06 เท่าซึ่งส่งผลทำให้อันดับเครดิตหุ้นกู้มีประกันชุดใหม่อยู่ในระดับเดียวกับอันดับเครดิตองค์กร
อันดับเครดิตองค์กรและหุ้นกู้สะท้อนถึงผลงานของบริษัทพร็อพเพอร์ตี้เพอร์เฟค ในตลาดบ้านจัดสรรและแบรนด์สินค้าที่เป็ นที่ยอมรับในตลาดที่อยู่อาศัยระดับกลางถึงบน จุดแข็งดังกล่าวถูกลดทอนบางส่วนจากความสามารถในการทำกำไรและสภาพคล่องทางการเงินที่อ่อนแอกว่าผู้ประกอบการรายอื่น นอกจากนี้ในการพิจารณาอันดับเครดิตยังคำนึงถึงสถานการณ์ทางการเมืองภายในประเทศที่ยังไม่มีเสถียรภาพ ตลอดจนลักษณะของธุรกิจอสังหาริมทรัพย์ที่เป็นวงจร ขึ้น ลง และการแข่งขันในการซื้อ ที่ดินของผู้ประกอบการที่ทวีความรุนแรงยิ่งขึ้น